తిరువనంతపురం: ప్రముఖ కర్ణాటక సంగీత విద్యాంసుడు, సినీ గాయకుడు ఏసుదాసు చిరకాల కోరిక ఈ దసరాకు తీరబోతోంది. తిరువనంతపురంలోని ప్రఖ్యాత పద్మనాభస్వామి ఆలయంలో పూజలు చేసుకునేందుకు తనకు అనుమతి ఇవ్వాలని కోరుతూ ఆలయ అధికారులకు ఆయన లేఖ రాశారు.  క్రైస్తవ రోమన్ క్యాథిలిక్ కుటుంబంలో జన్మించిన ఏసుదాసు ఆలయ సందర్శనకు సంబంధించిన తన అభ్యర్థనను ఒక దూత ద్వారా శనివారం పంపారు. ఈ విషయాన్ని ఆలయ అధికారులు ధ్రువీకరించారు. స్వామివారిని ఏరోజు దర్శించుకోవాలని అనుకుంటున్నది ఏసుదాసు ఆ లేఖలో ప్రస్తావించనప్పటికీ, సెప్టెంబర్ 30న విజయదశిమి పర్వదినం సందర్భంగా ఏసుదాసు ఆలయ సందర్శనను కోరినట్టు ఆయన దూత తమకు తెలిపారని ఆలయ ఎగ్జిక్యూటివ్ ఆఫీసర్ వీ.రథీషన్ చెప్పారు. ఆలయ నిబంధన ప్రకారం హిందూమతంపై విశ్వాసం ఉన్నవారికే ఆలయ ప్రవేశం ఉంటుందన్నారు. హిందూమతంపై ఏసుదాసుకు ఉన్న విశ్వాసం అందరికీ తెలిసిందేనని, ఇందుకు సంబంధించి ఆయన డిక్లరేషన్ కూడా ఇచ్చారని అన్నారు. ఆ దృష్ట్యా ఏసుదాసు ఆలయ ప్రవేశానికి, ప్రత్యేక పూజలకు ప్రస్తుతానికైతే ఎలాంటి అభ్యంతరాలు లేవని పేర్కొన్నారు.హిందువు కారనే కారణంగా ఏసుదాసుకు గతంలో త్రిసూరులోని గురువాయూరు శ్రీకృష్ణ ఆలయ దర్శనాన్ని, మలప్పురంలోని కడంపుళ ఆలయ దర్శనాన్ని నిరాకరించారు. అయితే కేరళలోని శబరిమల అయ్యప్ప ఆలయం, కర్ణాటకలోని కొల్లూరులో కొలువైన మూకాంబిక ఆలయాన్ని ఏసుదాసు తరచు దర్శిస్తుంటారు. ఏసుదాసు గాయకుడిగా తన 56 ఏళ్ల కెరీర్లో మలయాళ, తమిళ, కన్నడ, తెలుగు, హిందీ భాషల్లో లక్షకు పైగా పాటలు పాడారు. హిందూ దేవతలను స్తుతిస్తూ వేలాది ప్రైవేటు భక్తి గీతాలు ఆలపించారు. భారత ప్రభుత్వం ప్రతిష్ఠాత్మక 'పద్మ విభూషణ్' అవార్డుతోఆయనను గౌరవించింది.
tiruvanantapuram: pramukha karnaataka sangeeta vidyaamsudu, cinee gayakudu esudasu chirakala korika ee dasaraku teerabotondi. tiruvanantapuramloni prakhyaata padmanabhaswamy aalayamlo poojalu chesukunenduku tanaku anumati ivvaalani korutu aalaya adhikaarulaku aayana lekha raasaaru.  kraistava roman cathilic kutumbamlo janminchina esudasu aalaya sandarsanaku sambandhinchina tana abhyardhananu oka dhootha dwara sanivaaram pampaaru. ee vishayaanni aalaya adhikaarulu dhruveekarinchaaru. swaamivaarini eroju darsinchukovalani anukuntunnadi esudasu aa lekhalo prastaavinchanappatiki, september 30na vijayadasimi parvadinam sandarbhamgaa esudasu aalaya sandarsananu korinattu aayana dhootha tamaku telipaarani aalaya egjicutive afficer v.ratheeshan cheppaaru. aalaya nibandhana prakaaram hinduumatampai vishwaasam unnavaarike aalaya pravesam untundannaaru. hinduumatampai esudasuku unna vishwaasam andarikee telisindenani, induku sambandhinchi aayana dickleration kuudaa icharani annaru. aa drishtya esudasu aalaya pravesaaniki, pratyeka poojalaku prastutaanikaite elanti abhyantaraalu levani perkonnaru.hinduvu kaarane kaaranamgaa esudasuku gatamlo trisuurulooni guruvayuru srikrishna aalaya darsanaanni, malappuramloni kadampula aalaya darsanaanni niraakarinchaaru. ayithe keralaloni sabarimala ayyappa aalayam, karnaatakalooni kollurulo koluvaina mookaambika aalayaanni esudasu tarachu darsistuntaaru. esudasu gayakudiga tana 56 ella kereerlo malayaala, tamila, kannada, telugu, hindi bhaashallo lakshaku paiga paatalu paadaaru. hindu devatalanu stutistuu velaadi praivetu bhakti geetaalu aalapinchaaru. bhaarata prabhutvam pratishtaatmaka 'padma vibhushan' avaardutoaayananu gouravinchindi.